Diari Oficial de la Generalitat Valenciana


Sumari del DOGV 6731, del 09-03-2012 (2012/2296)

RESOLUCIÓ d'1 de febrer de 2012, de la Conselleria d'Educació, Formació i Ocupació, per la qual es modifica l'autorització al centre autoritzat d'ensenyances artístiques professionals de música Ateneo Musical del Puerto de València.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6731

Data del DOGV
:   09-03-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/2296


Data del document
:   01-02-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ d'1 de febrer de 2012, de la Conselleria d'Educació, Formació i Ocupació, per la qual es modifica l'autorització al centre autoritzat d'ensenyances artístiques professionals de música Ateneo Musical del Puerto de València.  
 [2012/2296]  
L'expedient ha sigut iniciat pel representant de la titularitat del centre autoritzat d'ensenyances artístiques professionals de música Ateneo Musical del Puerto, número de codi 89808632, de València, en sol·licitud d'autorització per a impartir les especialitats instrumentals de Grau Professional de Fagot, Guitarra, Saxòfon, Trombó i Tuba.  
  
Per Resolució de la Conselleria d'Educació, d'11 de novembre de 2010 (DOCV de 13.12.2010), es va autoritzar al centre per a impartir les especialitats instrumentals de grau mitjà de Clarinet, Contrabaix, Flauta Travessera, Oboé, Percussió, Piano, Trompa, Trompeta, Viola, Violí, Violoncel i Cant, per a 180 places escolars.  
Vist l'informe favorable de la Inspecció Educativa, es desprén que la titulació i programació presentada, per a impartir les ensenyances sol·licitades i la seua repercussió en els efectes acadèmics d'implantació, s'ajusten al que s'establix en la legislació vigent aplicable.   
Vistes la Llei Orgànica 8/1985, de 3 de juliol (BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 303/2010, de 15 de març (BOE de 09.04.2010), pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació; el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE de 12.03.2010); i el Decret 158/2007, de 21 de setembre (DOGV de 25.09.2007), del Consell, pel qual s'establix el currículum de les ensenyances professionals de música i es regula l'accés a estes ensenyances.  
Vista la proposta del director general d'Ordenació i Centres Docents de data 1 de febrer de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 22 de juny de 2010, resolc:  
  
  
Primer  
Autoritzar al centre següent l'ampliació de les seues ensenyances en els termes que s'especifiquen:  
Denominació genèrica del centre: centre d'ensenyances artístiques professionals de música.  
Denominació específica del centre: Ateneo Musical del Puerto.  
Titular: Asociación Ateneo Musical del Puerto de Valencia.  
Domicili: c/ Francisco Baldomá, núm. 40.  
Localitat: València (46243).  
Província: València.  
Codi: 80117617.  
S'autoritza les especialitats instrumentals de grau professional de Fagot, Guitarra, Saxòfon, Trombó i Tuba.  
El centre impartirà, a més, les ensenyances que se li van autoritzar per l'orde anteriorment citada, sense variació del nombre de llocs escolars.  
  
Segon  
Qualsevol modificació dels termes d'esta resolució requerirà la preceptiva autorització de l'administració educativa.  
  
Tercer  
El que disposa la present resolució donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present resolució tindrà efectes des de la data en què es dicta, no obstant això, els seus efectes acadèmics s'entenen referits al curs escolar 2011-2012.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE núm. 285, de 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm. 167, de 14.07.1998), contra el present acte que posa fi a la via administrativa es podrà interposar recurs potestatiu de reposició o plantejar de forma directa recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la publicació en el Diari Oficial de la Comunitat Valenciana.  
  
València, 1 de febrer de 2012.- La consellera d'Educació, Formació i Ocupació, p. d. (Resolució de 22 de juny de 2010, DOCV núm. 6301, d'1 de juliol de 2010), la secretària autonòmica d'Educació: Auxiliadora Hernández Miñana.